এম ইন্দ্ৰ কুমাৰৰ ঘৰ কৰ্ণাটক ৰাজ্যৰ চামাৰাজনগৰ জিলাৰ বন্দিপুৰ ৰাষ্ট্ৰীয় উদ্যানৰ দাঁতিকাষৰীয়া মংগলা গাঁৱত। তেওঁলোকৰ পৰিয়ালৰ বহু বছৰ আগতে খেতিৰ মাটি আছিল, কিন্তু এতিয়া নাই। ৩৮ বৰ্ষীয় ইন্দ্ৰই তেওঁৰ পত্নি আৰু এহাল সন্তানৰ সৈতে থাকে। সন্তানহালে বাছেৰে ১৯ কিলোমিটাৰ দুৰৈৰ স্কুললৈ যায়। ইন্দ্ৰ হৈছে তেওঁৰ গাঁওখনৰ বন্যপ্ৰাণী স্মাৰক বিপণিখনৰ পৰিচালক যিয়ে মৰিয়াম্মা চেৰিটেবল ট্ৰাষ্টৰ কাম-কাজত সমৰ্থন আগবঢ়ায়। বন্যপ্ৰাণীয়ে পোহনীয়া জীৱ-জন্তুৰ ওপৰত চলোৱা আক্ৰমণো তেওঁ নথিবদ্ধ কৰে। ট্ৰাষ্টটোৱে সংৰক্ষণস্থলীৰ আশে-পাশে থকা গাওঁবাসীৰ আৰ্থিক ক্ষতিপুৰণ দিয়াৰ কাম কৰে যেতিয়া বন্যপ্ৰাণী যেনে বাঘ, নাহৰফুটুকী আৰু বনৰীয়া কুকুৰে তেওঁলোকৰ গৰু-মহ মাৰে। তেওঁৰ এই ফটো ৰচনাখন হৈছে বন্যপ্ৰাণীৰ সৈতে সহাৱস্থানেৰে জীৱন নিৰ্বাহ কৰাৰ ওপৰত চলা এক ফটোগ্ৰাফী সহযোগী প্ৰকল্পৰ এটা অংশ, আৰু পৰি (PARI) ৰ ছটা খণ্ডৰ ধাৰাবাহিকৰ পঞ্চমটো। গৰখীয়াজনঃ "গৰুৰ জাকটোক পানী খুৱাবৰ কাৰণে গৰখীয়াজনে গৰুবোৰক হাবিখনৰ কাষৰ জলাশয়টোলৈ নিছে। গৰু চৰোৱাৰ আগত আৰু পিছত তেওঁলোকে এয়া কৰে। হাবিত পানী নাই, সেয়ে সিহতে ইয়ালৈ আহে। বহুতেই হাবিলৈ গৰু চৰাব নিয়ে। তেতিয়াই বাঘ আৰু নাহৰফুটুকীয়ে আক্ৰমণ কৰে।" শস্য চপোৱাঃ "এই মানুহজনে তেওঁৰ পথাৰত কাম কৰি আছিল। পিছফালে আপুনি দেখিছে পাহাৰৰ দাঁতিৰ খেতি নকৰা মাটিখিনি- ইয়াতেই তেওঁৰ গৰুটো কিছুদিন আগতে বাঘে মাৰিছিল। তেওঁ মোক মাতিছিল আৰু কৈছিল যে তেওঁৰ গৰুটো মাৰিলে। তেতিয়া দুপৰীয়া ১২ বাজিছিল। এইটো আছিল এনেধৰণ এটা ঘটনা, কিন্তু আক্ৰমণৰ ঘটনা বহুকেইবাৰ হৈছে। গৰখীয়াৰ চকুৰ সমুখতে এয়া হ' ব পাৰে। মই এই ফটোখন লৈছিলো, তাৰ পিছতেই তেওঁৰ গৰুটো মৰিছিল।" নাহৰফুটুকীৰ আক্ৰমণঃ "এইটো আছিল এটা সংকৰ প্ৰজাতিৰ গৰু যিটো নাহৰফুটুকীয়ে আক্ৰমণ কৰিছিল। পাহাৰৰ দাঁতিত তেওঁ গৰুজাক চৰিবলৈ দি কাষৰে তেওঁৰ পথাৰখনত কাম কৰি আছিল (আগৰ ফটোখনত) । তেওঁ গৰুবোৰ ভয়তে পলোৱা দেখিছিল। সেই ঠাই পাই মনে ইতিমধ্যে তেওঁৰ গৰুটো নাহৰফুটুকীয়ে মাৰিছিল। ”